b'\n_START_ARTICLE_\nThomas Wilfred\n_START_PARAGRAPH_\nThomas Wilfred (f\xc3\xb8dt Richard Edgar L\xc3\xb8vstr\xc3\xb8m 18. juni 1889 i N\xc3\xa6stved \xe2\x80\x93 10. juni 1968 i Nyack, New York) var en dansk-amerikansk musiker kendt for sin visuelle musik, som han kaldte Lumia. Han designede ogs\xc3\xa5 et slags "lys-keyboard" kaldet Clavilux._NEWLINE_Wilfreds visuelle lys-musik blev aldrig rigtig forst\xc3\xa5et i hans hjemland i hans egen samtid, men i udlandet blev han kendt for sin eksperimentelle lyskunst. Det var meningen, at det skulle v\xc3\xa6re en stille kunstart. Begrebet "Clavilux" betyder oversat fra latin "lys spillet med toner"._NEWLINE_Wilfreds far drev et fotografistudie, og Wilfred udstillede i en ung alder. Han studerede kunst og digtning i Paris og fik tidligt ber\xc3\xb8mmelse ved at spille "lutkoncerter" rundt omkring i Europa og USA._NEWLINE_Omkring 1905 begyndte Wilfred at eksperimentere med lys og stykker af farvet glas.'